3.pielikums
[bookmark: _Hlk55987195]VISPĀRĪGĀS VIENOŠANĀS 
par degvielas iegādi mazumtirdzniecībā


_______, vienošanās sagatavošanas datums 2024. gada __________.
Vienošanās reģistrācijas numuru skatīt dokumenta pielikumā.
Parakstīšanas datums ir pēdējā pievienotā droša elektroniskā paraksta un tā laika zīmoga datums.  

[bookmark: _Hlk167103434]Akciju sabiedrība „Latvijas valsts meži”, reģistrācijas numurs 40003466281 (turpmāk – Pasūtītājs), ________ personā, kurš rīkojas saskaņā ar _________________________, no vienas puses, un 

________________, reģistrācijas numurs ___________ (turpmāk – Vienošanās dalībnieks), ____________ personā, kurš rīkojas saskaņā ar _____________, no otras puses, 

Pasūtītājs un Vienošanās dalībnieks katrs atsevišķi Puse, bet kopā –  Puses,
[bookmark: _Hlk55987288]saskaņā ar iepirkuma „Degvielas un elektroenerģijas iegāde mazumtirdzniecībā un vairumtirdzniecībā transportlīdzekļiem” (iepirkuma identifikācijas Nr. AS LVM SP_2024_129_Ak) (CPV 
[bookmark: _Hlk167173811]09130000-9 Nafta un destilāti, papildus CPV 63712600-9 Automašīnu degvielas uzpildes pakalpojumi; 09134200-9 Dīzeļdegviela), turpmāk tekstā – Iepirkums, rezultātiem iepirkuma daļā Nr.1 par degvielas iegādi mazumtirdzniecībā, noslēdz Vispārīgo vienošanos (turpmāk tekstā – „Vienošanās”) par turpmāko: 
1. [bookmark: _Hlk55987542]Vienošanās priekšmets
1.1. Vienošanās ir noslēgta starp AS „Latvijas valsts meži” un pretendentiem, kuri parakstījuši šo vispārīgo vienošanos saskaņā ar Iepirkumā iegūtām tiesībām (visi kopā turpmāk saukti par Vienošanās dalībniekiem):
1.1.1. [bookmark: _Hlk167103470][bookmark: _Hlk62474423]nosaukums, reģistrācijas Nr.____________;
1.1.2. …/uzskaitījums, atbilstoši Iepirkuma rezultātiem/.
1.2. Vienošanās nosaka kārtību, kādā Pasūtītājs pērk, bet Vienošanās dalībnieks pārdod ar bezskaidras naudas norēķinu kredītkaŗšu starpniecību degvielu (kā arī preces un pakalpojumus) mazumtirdzniecībā degvielas uzpildes stacijās (turpmāk tekstā – „DUS”) Latvijas teritorijā atbilstoši Iepirkuma tehniskajai specifikācijai un Iepirkumā iesniegtajam tehniskajam piedāvājumam, kas pievienots Vienošanās kā Pielikums Nr.1, tajā skaitā atbilstoši DUS sarakstam ar pieejamo preču un pakalpojumu sarakstu (Pielikums Nr.2).
1.3. Noslēdzot Vienošanos ir uzskatāms, ka Pušu starpā noslēgts arī Publisko iepirkumu likuma 56.pantā paredzētais iepirkuma līgums. Vienošanās satur pilnu piegādes veikšanas kārtību un visas no tās izrietošo Pušu saistības pilnā apmērā. Papildus rakstveida līgumi Vienošanās izpildes ietvaros netiek slēgti. Vienošanās satur visas Publisko iepirkumu likuma 60.panta otrajā daļā noteiktās iepirkuma līguma obligātās sastāvdaļas. 
1.4. [bookmark: _Ref55921005][bookmark: _Hlk167103518]Vienošanās kopējā līgumcena 1.iepirkuma daļā ir EUR 8 000 000,00 (astoņi miljoni euro) neskaitot pievienotās vērtības nodokli. Šajā punktā noteiktā kopējā līgumcena ir kopēja visiem Vienošanās dalībniekiem. 
1.5. Vienošanās dalībnieks nodrošina preču un pakalpojumu pārdošanu Pasūtītājam ar atlaidēm, kas pievienotas Pielikumā Nr.3. 
1.6. [bookmark: _Hlk167103607]Vienošanās stājas spēkā 2024. gada_____/mēnesis/, un tā ir spēkā 48 (četrdesmit astoņus) mēnešus vai līdz brīdim, kamēr Vienošanās ietvaros tiek izlietota Vienošanās 1.4.punktā noteiktā kopējā līgumcena./Konkrēts vienošanās spēkā stāšanās datums tiek norādīts slēdzot Vispārīgo vienošanos/
1.7. Vienošanās ietvaros Vienošanās dalībnieka faktiski veicamais Vienošanās priekšmeta piegādes apjoms ir atkarīgs no Pircēja faktiskās vajadzības un saistītās Vienošanās noteikumos paredzētās kredītkaršu izsniegšanas kārtības. Papildus Vienošanās noteikumos noteiktajai piegādes kārtībai, Vienošanās dalībniekam netiek garantēts nekāda cita veida konkrēts piegāžu apjoms.
1.8. [bookmark: _Hlk55987470]Vienošanās nosaka detalizētu preču un pakalpojumu saņemšanas kārtību un atbilstoši Publisko iepirkumu likuma 56.panta sestajā daļā noteiktajam atsevišķa piedāvājumu izvērtēšana un salīdzināšana Vienošanās ietvaros netiek veikta.
2. Kredītkaršu izsniegšanas principi Pircēja transportlīdzekļu (turpmāk tekstā – „TL”) lietotājiem
2.1. Pircējs informē Pasūtītāja TL lietotājus par Vienošanās dalībnieku piedāvājumiem.
2.2. Pircējs katram transportlīdzekļa lietotājam izsniedz ne mazāk kā 2 degvielas iegādes kredītkartes no dažādiem Vienošanās dalībniekiem atbilstoši šādiem principiem:
2.2.1. No Vienošanās dalībnieka, kura DUS atrodas vistuvāk TL lietotāja darba vietai;
2.2.2. No Vienošanās dalībnieka, kura piedāvājums Iepirkumā attiecīgai degvielai ir bijis lētākais;
2.2.3. No Vienošanās dalībnieka, kura DUS tīkls ir vislielākais.
2.3. Gadījumā ja kādam TL lietotājam visi trīs Vienošanās dalībnieki sakrīt, tiks izsniegta cita – nākamā labākā Vienošanās dalībnieka kredītkarte.
3. Karšu izsniegšana un norēķinu kārtība
3.1. Par derīgu uzskatāma kredītkarte (turpmāk tekstā – „Karte”), kura atbilst Vienošanās dalībnieka izdoto kredītkaršu raksturlielumiem un kuras tekošajā kontā (turpmāk tekstā - „Konts”), atrodas tik liels Pircējam piešķirts kredītlimits (turpmāk tekstā – „Summa”), kas nepieciešams un ir pietiekams samaksai par izvēlēto Degvielas daudzumu.
3.2. Vienošanās Pielikumā Nr.4 tiek pievienoti Kartes lietošanas noteikumi.
3.3. Pircējs, pasūtot Kartes, norāda Karšu izgatavošanai un turpmākai lietošanai nepieciešamo informāciju. Pamatojoties uz Pircēja pasūtījumu, Vienošanās dalībnieks izgatavo un izsniedz Pircējam tā pasūtītās Kartes.
3.4. Pircējs ir tiesīgs Kartes lietošanas laikā mainīt lietotāja informāciju – Vienošanās dalībnieks 2 darba dienu laikā veic izmaiņas Kartes info laukā savā uzskaites sistēmā.
3.5. Pārdevējs piešķir Pircējam Summu, kāda ir norādīta Kartes pieteikumā. Par Summas pārtērēšanu ir atbildīgs Pircējs.
3.6. Vienošanās dalībniekam jānodrošina iespēju ierobežot viena ar Karti veicamā maksājuma apjomu, iepildāmās degvielas veidu (95. markas autobenzīns un/vai dīzeļdegviela) un/vai autogāzes veidu un iespēju noteikt katras Kartes dienas limitu.
3.7. Vienošanās dalībnieks līdz katra mēneša 7.datumam iesniedz ikmēneša Kartes Konta pārskatu (Atskaiti) Līguma 10.6. punktā norādītajai kontaktpersonai par iepriekšējā kalendārajā mēnesī veiktajām Degvielas iegādēm, saņemtajiem pakalpojumiem un rēķinu, kurš jāapmaksā 20 (divdesmit) kalendāro dienu laikā pēc tā saņemšanas.
3.8. Atskaitei ir jāsatur šāda informācija: Kartes numurs; pirkuma datums, laiks; DUS adrese; pirkuma apraksts; pirkuma daudzums; mērvienība; mērvienības cena; pirkuma summa un kopējā pirkumu summa, kas sakārtota pēc katras Kartes darījumiem visā pārskata periodā.
3.9. Atskaite, rēķins un cita informācija tiek izsūtīta Pircējam pa pastu uz Vienošanās dalībnieka rēķina, kā arī nosūtīta elektroniski uz Pircēja kontaktpersonu e-pasta adresēm.
4. Degvielas kvalitāte
4.1. Degvielas kvalitātei jābūt apliecinātai ar Degvielas ražotāju un izplatītāju sertifikātiem, kuriem jāatbilst Latvijas Republikas likumos un citos tiesību aktos noteiktajām prasībām.
4.2. Vienošanās dalībnieks nodrošina Degvielas kvalitātes atbilstību kvalitātes sertifikātiem un atbilstības sertifikātiem un citiem Latvijas Republikas likumos un citos tiesību aktos noteiktiem normatīviem.
4.3. Par konstatēto nekvalitatīvo vai Vienošanās noteikumiem neatbilstošo konkrēto Degvielas partiju Pasūtītājs paziņo Vienošanās dalībniekam 24 (divdesmit četru) stundu laikā pēc konkrētās Degvielas saņemšanas, uzaicinot ierasties Vienošanās dalībnieka pārstāvi. Vienošanās dalībnieka pārstāvis, saskaņojot ar Pasūtītāju dienu, laiku un vietu, ne vēlāk kā 48 (četrdesmit astoņu) stundu laikā no paziņojuma saņemšanas, ierodas Pasūtītāja norādītajā vietā. 
4.4. Par veiktajām darbībām tiek sastādīts un parakstīts divpusējs akts. Vienošanās dalībnieka pārstāvja neierašanās gadījumā Pasūtītājam ir tiesības sastādīt aktu bez Vienošanās dalībnieka pārstāvja klātbūtnes, pieaicinot neieinteresētu personu.
4.5. Pēc Vienošanās 4.3.un 4.4. punktu noteiktajā kārtībā sastādītā akta parakstīšanas Pusēm ir tiesības veikt konkrētās Degvielas partijas parauga kvalitātes pārbaudi Latvijas Republikā sertificētā laboratorijā.
4.6. Laboratorijas pakalpojumu apmaksu veic Pārdevējs, izņemot gadījumus, kad laboratorijas pārbaude ir veikta pēc Pasūtītāja ierosinājuma un Degvielas kvalitāte ir atzīta kā atbilstoša noteiktajām standartu un Vienošanās noteikumu prasībām.
5. Vienošanās noteikumu grozīšana, tās darbības pārtraukšana
5.1. Vienošanos var papildināt, grozīt vai izbeigt, Pusēm savstarpēji vienojoties. Jebkuras Vienošanās izmaiņas vai papildinājumi tiek noformēti rakstveidā un kļūst par šīs Vienošanās neatņemamām sastāvdaļām. Vienošanās papildinājumi vai grozījumi veicami Publisko iepirkumu likumā noteiktajā kārtībā un apmērā.
5.2. Vienošanās dalībnieks var vienpusēji uzlabot Pielikumos Nr.2 un Nr.3 pievienotos piedāvājamus – iesniegt papildinātu DUS sarakstu vai papildināt tajos pieejamos pakalpojumus, kā arī palielināt Pircējam piešķirto atlaidi degvielas, preču vai pakalpojumu iegādei. 
6. Pušu atbildība
6.1. Strīdus un nesaskaņas, kas var rasties Vienošanās izpildes rezultātā vai sakarā ar Vienošanos, puses atrisina savstarpēju pārrunu ceļā. Ja Puses nevar panākt vienošanos, tad domstarpības tiek risinātas Baltijas Starptautiskajā šķīrējtiesā saskaņā ar tās reglamentu vai pēc prasītāja izvēles tiesā.  
6.2. Ja viena Puse pārkāpusi kādu no Vienošanās nosacījumiem, otrai Pusei ir tiesības pieteikt pretenziju, kurā norādīts pārkāpuma raksturs un Vienošanās punkts, kuru Puse uzskata par pārkāptu. 
6.3. Puses, savstarpēji vienojoties, var atcelt Vienošanās pirms Vienošanās termiņa.
6.4. Pircējam ir tiesības vienpusēji izbeigt Vienošanās šādos gadījumos:
6.4.1. ja Pārdevējs atkārtoti (vairāk kā vienu reizi) pārdod nekvalitatīvu vai Vienošanās noteikumiem neatbilstošu Degvielu, par ko sastādīti attiecīgi Pušu parakstīti akti vai izdots laboratorijas atzinums. 
6.4.2. Pasūtītājs konstatē Vienošanās dalībnieka un/vai tā tehniskā piedāvājuma neatbilstību kādai no Iepirkuma nolikumā noteiktajām pretendentu kvalifikācijas prasībām un/vai piedāvājumu atbilstības prasībām un/vai uz Pārdevēju attiecās kāds no Publisko iepirkumu likuma 42.panta otrajā daļā minētajiem izslēgšanas iemesliem un Pārdevējs būtu bijis izslēdzams no dalības Iepirkumā ; 
6.4.3. tiesa pasludinājusi Pārdevēja maksātnespējas procesu, tiesā ir ierosināta Pārdevēja tiesiskās aizsardzības procesa lieta un tiesiskās aizsardzības procesa pasākumu plāns nav apstiprināts vai apturēta Pārdevēja saimnieciskā darbība;
6.4.4. Vienošanos nav iespējams izpildīt tādēļ, ka Vienošanās dalībniekam Vienošanās izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
6.5. Pircējam ir tiesības vienpusēji atkāpties no Vienošanās arī jebkuros citos gadījumos par to iepriekš brīdinot Pārdevēju 3 (trīs) mēnešus iepriekš.
6.6. Pārdevējam ir tiesības atkāpties no Vienošanās, ja Pasūtītājs atkārtoti neveic apmaksu saskaņā ar Vienošanās noteikumiem.
6.7. Puses ir atbildīgas un atlīdzina zaudējumus, ko tie nodara viens otram ar Vienošanās vai Līgumā noteikto saistību neizpildi. 
7. Nepārvarama vara
7.1. Puses tiek atbrīvotas no atbildības par Vienošanās pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Vienošanās noslēgšanas un kurus nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes un kara darbība. 
7.2. Puse, kura atsaucas uz nepārvaramas varas vai ārkārtēja rakstura apstākļu darbību, nekavējoties 3 (trīs) darba dienu laikā par šādiem apstākļiem rakstveidā paziņo otrai Pusei. Paziņojumā jānorāda, kādā termiņā iespējama vai paredzama Vienošanās paredzēto saistību izpilde, un pēc pieprasījuma šādam paziņojumam ir jāpievieno izziņa, kuru izsniegusi kompetenta institūcija un kura satur ārkārtējo apstākļu darbības apstiprinājumu un to raksturojumu. Savlaicīga paziņojuma neiesniegšana Pusēm liedz tiesības atsaukties uz nepārvaramas varas apstākļiem. 
7.3. Nesavlaicīga paziņojuma gadījumā Puses netiek atbrīvotas no Vienošanās noteikto saistību izpildes.
8. Apakšuzņēmēju nomaiņas kārtība
8.1. [bookmark: _Hlk167103717]Vienošanās dalībnieks nav tiesīgs bez saskaņošanas ar Pasūtītāju veikt Iepirkuma piedāvājumā norādītā apakšuzņēmēju nomaiņu un iesaistīt papildu apakšuzņēmējus Vienošanās izpildē. Pasūtītājs var prasīt apakšuzņēmēja viedokli par nomaiņas iemesliem. 
8.2. Pasūtītājs nepiekrīt piedāvājumā norādītā apakšuzņēmēja nomaiņai, ja pastāv kāds no Publisko iepirkumu likuma 62.panta trešās daļas nosacījumiem.
8.3. Pasūtītājs nepiekrīt jauna apakšuzņēmēja piesaistei Publisko iepirkumu likuma 62.panta ceturtajā daļā norādītajā gadījumā.
8.4. Pārbaudot jaunā apakšuzņēmēja atbilstību, Pasūtītājs veic Iepirkuma nolikuma 6.4.punktā norādīto izslēgšanas nosacījumu pārbaudi ievērojot Publisko iepirkumu likuma 42.panta noteikumus. Izslēgšanas nosacījumu pārbaudi Pasūtītājs veic dienā, kad lemj par atļaujas sniegšanu Izpildītājam Vienošanās izpildes nodrošināšanai nomainīt apakšuzņēmēju vai piesaistīt jaunu apakšuzņēmēju.
8.5. Pasūtītājs pieņem lēmumu atļaut vai atteikt Vienošanās dalībnieka apakšuzņēmēju nomaiņu vai jaunu apakšuzņēmēju iesaistīšanu Vienošanās izpildē iespējami īsā laikā, bet ne vēlāk kā 5 (piecu) darba dienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar šīs Vienošanās sadaļas noteikumiem.
8.6. Pasūtītājs var nesaskaņot apakšuzņēmēja iesaistīšanu vai nomaiņu Vienošanās izpildē, ja Vienošanās dalībnieks nav sniedzis visu informāciju un dokumentus, kas nepieciešami šāda lēmuma pieņemšanai, vai ja tas neatbilst Iepirkuma nolikumā noteiktajām prasībām.
8.7. Vienošanās darbības laikā Pasūtītājam ir tiesības pieprasīt nomainīt apakšuzņēmēju gadījumā, ja apakšuzņēmējs Vienošanās daļu izpilda nekvalitatīvi vai neievēro spēkā esošos normatīvos aktus. Vienošanās dalībnieka pienākums ir nodrošināt Pasūtītāja prasību izpildi par apakšuzņēmēja nomaiņu. Ja Vienošanās dalībnieks neievēro Vienošanās noteikto apakšuzņēmēju nomaiņas kārtību, Pasūtītājs tiesīgs vienpusēji izbeigt Vienošanos.
9. Konfidencialitāte un personas datu aizsardzība
9.1. [bookmark: _Hlk167103732]Puses bez otras Puses iepriekšējas rakstiskas piekrišanas neizpauž konfidenciālu informāciju, kas iegūta no otra Līdzēja Vienošanās un tās ietvaros noslēgtā Līguma darbības laikā. Vienošanās dalībnieks apņemas konfidenciālo informāciju izmantot tikai Vienošanās administrēšanai un veikt drošības pasākumus tās aizsardzībai. Vienošanās noteikumi neaizliedz Pusēm bez otras Puses iepriekšējas rakstiskas piekrišanas sniegt konfidenciālu informāciju trešajām personām, ja to paredz Latvijas Republikas normatīvie akti.
9.2. Par konfidenciālu informāciju Vienošanās izpratnē uzskata jebkādu informāciju, kas Pusēm vai to darbiniekiem kļuvusi zināma saistībā ar Vienošanās izpildi. Par konfidenciālu informāciju Vienošanās izpratnē neuzskata informāciju:
9.2.1. kas Pusei bija likumīgi zināma pirms otrs Līdzējs to iesniedza;
9.2.2. kuru Puse pati izstrādājusi, radījusi, nebalstoties uz otras Puses iesniegtu informāciju;
9.2.3. kura nokļuvusi publiskajā telpā, nepārkāpjot Vienošanās noteiktās konfidencialitātes saistības.
9.3. Puses nodrošina Vienošanās noteikto konfidencialitātes noteikumu ievērošanu no savu darbinieku puses. Ja Vienošanās darbības laikā Līdzējam kļūst zināms neatļauts konfidenciālās informācijas izpaušanas gadījums, Puse nekavējoties rakstiski informē par to otru Pusi.
9.4. Konfidencialitātes noteikumiem nav laika ierobežojuma un uz tiem neattiecas Vienošanās darbības termiņš. 
9.5. Pasūtītāja interesēs un uzdevumā Vienošanās un tās ietvaros Līgumu izpildē Vienošanās dalībnieks apstrādā noteiktus no Pasūtītāja vai pakalpojuma sniegšanas rezultātā saņemtos personas datus Eiropas Parlamenta un padomes 2016. gada 27. aprīļa regulas 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula jeb regula) izpratnē.
9.6. Vienošanās dalībnieks veic apstrādi godīgi un saskaņā ar normatīvajiem aktiem, tajā skaitā Vispārīgas datu aizsardzības regulu, Vienošanos un Pasūtītāja norādījumiem. Vienošanās dalībnieks neizmanto personas datus savām vajadzībām vai citiem, no Vienošanās tieši neizrietošiem mērķiem.
9.7. Vienošanās dalībnieks apstrādā personas datus un konfidenciālu informāciju tikai tādā apmērā un laika periodā, kamēr tas ir nepieciešams, lai izpildītu Vienošanās saistības.
9.8. Vienošanās dalībnieks atbild par Vienošanās izpildē iesaistītā Vienošanās dalībnieka un apakšuzņēmēja personāla datu apstrādes tiesiskā pamata nodrošināšanu atbilstoši normatīvo aktu prasībām.
9.9. Vienošanās dalībnieks apliecina, ka ir informēts un apzinās, ka Pasūtītājs apstrādā Vienošanās izpildē iesaistītā Vienošanās dalībnieka un apakšuzņēmēja personāla personas datus Vienošanās saistību izpildei un normatīvajos aktos noteikto Pasūtītāja saistību izpildei. Papildus informācija par personas datu apstrādi norādīta Pasūtītāja privātuma politikā, kas pieejama tīmekļvietnē:  https://www.lvm.lv/privatuma-politika.Vienošanās dalībnieks apliecina, ka Vienošanās norādītais Vienošanās dalībnieka un apakšuzņēmēja personāls ir informēts par tā personas datu apstrādi, nodošanu apstrādei Pasūtītājam un apstrādes kārtību.
10. Citi noteikumi
10.1. Pušu savstarpējie paziņojumi veicami rakstveidā un latviešu valodā. Paziņojums ir spēkā tikai no tā brīža, kad tas nogādāts adresātam. Pušu paziņojumi ir nosūtāmi pa pastu pēc Vienošanās norādītajām Pušu adresēm korespondences saņemšanai, un ir uzskatāms, ka Puse ir saņēmusi paziņojumu septītajā dienā pēc tā izsūtīšanas, vai kā elektroniskie dokumenti, kas sagatavoti un parakstīti atbilstoši Elektronisko dokumentu likumam. Puses apņemas pieņemt otras Puses sagatavotus elektroniskos dokumentus, kas parakstīti ar drošu elektronisko parakstu un nosūtīti uz Vienošanās noteiktajām elektroniskā pasta adresēm. Mainoties Puses juridiskajai adresei vai adresei korespondences saņemšanai, Puse par to nekavējoties, bet ne vēlāk kā trīs dienu laikā paziņo otrai Pusei.
10.2. Puses Vienošanās izpildi veic, ievērojot augstākos godīguma un ētikas standartus. Jebkādas pretlikumīgas darbības vai vienošanās, tajā skaitā, korupcija un konkurences noteikumu pārkāpšana, ir aizliegta. Līdzēji apņemas veikt nepieciešamās darbības, lai nepieļautu un novērstu korupciju un konkurences regulējošos normatīvajos aktos aizliegtas darbības.
10.3. Vienošanās ir saistoša Pasūtītājam un Pārdevējam, kā arī to likumīgajiem tiesību un pienākumu pārņēmējiem. 
10.4. Puses vienojas, ka šajā Vienošanās paredzētās saistības pildīs personīgi. Izņēmumi no šī noteikuma iespējami, ja:
10.4.1. abas Puses pirms šajā Vienošanās paredzēto saistību tiesību nodošanas citai personai par to rakstiski vienojas. Šis noteikums attiecas arī uz prasījumu tiesību cesiju;
10.4.2. kādas no Pusēm saistību un tiesību pārņemšana noteikta ar likumu vai tiesas nolēmumu un reģistrēta normatīvos aktos noteiktā kārtībā Pusei, kuras saistības un tiesības tiek pārņemtas, ir pienākums nekavējoties elektroniski uz šīs Vienošanās rekvizītos norādīto elektroniskā pasta adresi un 3 (trīs) kalendāro dienu laikā rakstiski informēt otru pusi par saistību un tiesību pārņemšanas tiesisko pamatu un saistību un tiesību pārņēmēju.
10.5. Puses apliecina, ka otras Puses iesniegtos personas datus, ja tas nepieciešams šīs Vienošanās īstenošanai, drīkst apstrādāt tikai šajā vienošanās noteiktajiem mērķiem un saskaņā ar spēkā esošo normatīvo aktu prasībām. Puses apņemas nodrošināt spēkā esošajiem normatīvajiem aktiem atbilstošu aizsardzības līmeni otras Puses iesniegtajiem personas datiem.
10.6. Pasūtītāja kontaktpersona Vienošanās izpildes laikā:_____________, t.___________, e-pasts: ____________;
10.7. Pārdevēju kontaktpersona Vienošanās izpildes laikā: :_____________, t.___________, e-pasts: ____________.
10.8. Visi Vienošanās pielikumi ir Vienošanās neatņemamas sastāvdaļas.
10.9. Puses 5 (piecu) darba dienu laikā informē viena otru par adreses vai citu rekvizītu izmaiņām. Bankas konta maiņa veicama Pusēm rakstveidā vienojoties.
11. Pielikumi
· Pielikums Nr.1 Tehniskais piedāvājums
· Pielikums Nr.2 DUS un pakalpojumu saraksts
· Pielikums Nr.3 Vienotās atlaides degvielai un citām preču grupām
· Pielikums Nr.4 Degvielas kartes lietošanas noteikumi.
12. Pušu rekvizīti un paraksti

